# **DECIZIA ETAPEI DE ÎNCADRARE**

## Nr. număr din 21.08.2017

(Proiect)

Ca urmare a solicitării de emitere a acordului de mediu adresate de **SOCIETATEA DE DISTRIBUȚIE A ENERGIEI ELECTRICE TRANSILVANIA NORD SA CLUJ- NAPOCA SUCURSALA DE DISTRIBUȚIE A ENERGIEI ELECTRICE ZALĂU**, cu sediul în Str. B-dul MIHAI VITEAZUL, Nr. 79, Zalău , Judetul Sălaj, ., înregistrată la APM Salaj cu nr. 4135/14.07.2017, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

şi ca urmare a delegării de competenţă,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de .21.08.2017, că proiectul **Construire LEA/LES MT ȋn vederea creşterii siguranţei ȋn alimentare şi ȋmbunătăţirea calităţii serviciului de distribuire pentru consumatorii alimentaţi din LEA 20kV Şimleu (derivaţia Carastelec) şi LEA 20 kV Mina Zăuan (derivaţia Camăr)** propus a fi amplasat în com. Camăr şi Carastelec, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) Proiectul se încadrează în prevederile Hotărârii Guvernului nr. 445/2009, anexa nr. 2, pct. 13, lit. a) – orice modificări sau extinderi, altele decât cele prevăzute la pct. 22 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau a fi în curs de a fi executate, care pot avea efecte semnificative negative asupra mediului.

b) Caracteristicile proiectului:

b1) Mărimea proiectului:

Prin proiect se propune realizarea următoarelor lucrări:

* *Tronson 1 – majorari sectiune si inlocuire izolatie in LEA 20 KV Camar, L= 1,32 km, in intravilanul localitatii Camar*

In s-axa 20KV Camar, intre sep. 7521 – PTA Camar 2 nr. 7436(stilpii 1 – 32) pe o lungime de 1,32 km vor fi inlocuite izolatia ceramica si conductoarele OLAL35/6mmp cu izolatoare compozite 20 KV si conductor OLAL50/8mmp.

Se pastreaza coronamentul existent triunghi, pe console de beton si partial de metal, al liniei existente. Deschiderile mici dintre stilpi nu impun lucrari de inlocuire a stilpilor existenti.

* *Tronson 2 – LES 20 KV noua, L= 0,84 km, in intravilanul localitatii Camar*

In interiorul localitatii pe traseu paralel cu LEA 0,4 KV existenta se va construi o linie subterana in cablu 3XA2XS2Y 150/25 mmp in lungime de 0,84 km.

Cablurile se vor poza ingropat sub trotuarul de pamint sau partial pietruit/betonat la adincimea de pozare care in conditii normale nu va fi de regula mai mica de 0,8-0,9 m.

Cele 3 faze vor fi pozate in trefla, protejate intre 2 straturi de nisip avind grosimea minima de 10 cm.

Conform planului de situatie anexat, incrucisarea cu drumul din localitate va fi reglamentata prin subtraversare prin forare. Dupa subtraversare, traseul LES 20 KV va fi pe parte opusa LEA 0,4 KV pina la ultima casa de pe strada dupa care se va face trecerea din LES in LEA 20 KV proiectata.

* *Tronson 3 – LEA 20 KV noua, L= 4,57 km, in extravilanul localitatilor Camar si Carastelec*

In extravilanul localitatilor bucla 20 KV va fi realizata in LEA 20 KV construita pe stilpi de beton centrifugati in fundatii burate sau turnate, coronament orizontal, izolatie compozita si conductoare OLAL50/8mmp.

Din lungimea totala a liniei aeriene 1,76 km vor fi construiti pe teritoriul comunei Camar si 2,81 km pe teritoriul comunei Carastelec.

Traseul liniei aeriene va fi in domeniu public, in zona drumului comunal DC 100 pe lungimea de 3,18 km si in zona drumurilor de exploatare agicola pietruite din Camar pe lungimea de 1,39 km.

* *Tronson 4 – LES 20 KV noua, L= 0,92 km, in intravilanul localitatii Carastelec*

In interiorul localitatii pe parte opusa cu LEA 0,4 KV existenta se va construi o linie subterana in cablu 3XA2XS2Y 150/25 mmp in lungime de 0,92 km.

Cablurile se vor poza ingropat sub trotuarul de pamint la adincimea de pozare care nu va fi de regula mai mica de 0,8-0,9 m.

Cele 3 faze vor fi pozate in trefla, protejate intre 2 straturi de nisip avind grosimea minima de 10 cm.

Traseul LES 20 KV va fi pe parte opusa LEA 0,4 KV pina la ultima casa de pe strada dupa care se va face trecerea din LES in LEA 20 KV proiectata. Se alege acest traseu intrucit pe partea opusa, paralel cu LEA 0,4 KV, este pozata conducta de apa.

* *Tronson 5 – majorari sectiune si inlocuire izolatie in LEA 20 KV Carastelec, L= 1,44 km, in intravilanul localitatii Carastelec*

In s-axa 20KV Carastelec, intre sep. 6706 – PTA Carastelec 3 nr. 6777(stilpii 26 – 33 – 1 - 11), pe o lungime de 1.44 km, vor fi inlocuite izolatia ceramica si conductoarele OLAL35/6mmp cu izolatoare compozite 20 KV si conductor OLAL50/8mmp.

Se pastreaza coronamentul existent triunghi, pe console de beton, al liniei existente. Nu se impun lucrari de inlocuire a stilpilor existenti.

b2) cumularea cu alte proiecte: - nu este cazul;

b3) utilizarea resurselor naturale: - nu este cazul;

b4) apele uzate rezultate: - nu este cazul;

b5) producţia de deşeuri: conform Legii nr. 211/2011 (r1), privind regimul deşeurilor: - în perioada de execuţie a proiectului vor rezulta deşeuri care, vor fi colectate selectiv și se vor valorifica/elimina numai prin operatori economici autorizați;

Lucrări necesare organizării de șantier: -nu este cazul

b6) emisiile poluante, inclusiv zgomotul şi alte surse de disconfort: se vor respecta limitele prevăzute de normele în vigoare;

b7) riscul de accident, ţinându-se seama în special de substanţele şi tehnologiile utilizate: - nu este cazul.

c) Localizarea proiectului:

c1) utilizarea existentă a terenului: conform certificatului de urbanism nr. 11 din 12.07.2017 emis de Consiliul Judeţean Sălaj, terenul aferent lucrărilor propuse se află situat ȋn intravilanul şi extravilanul comunelor Camăr şi Carastelec şi aparţine domeniului public;

c2) relativa abundenţă a resurselor naturale din zonă, calitatea şi capacitatea regenerativă a acestora: - nu este cazul;

c3) Capacitatea de absorbţie a mediului: - nu este cazul.

d) Caracteristicile impactului potenţial:

d1) extinderea impactului, aria geografică şi numărul persoanelor afectate: - punctual pe perioada de execuţie.

d2) natura transfrontieră a impactului: - nu este cazul;

d3) mărimea şi complexitatea impactului: - impact redus pe perioada de execuţie şi funcţionare;

d4) probabilitatea impactului: - redusă, pe perioada de execuţie şi funcţionare;

d5) durata, frecvenţa şi reversibilitatea impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

(Se va justifica în conformitate cu criteriile din anexa nr. 3 la Hotărârea Guvernului nr. 445/2009.)

**Condiţiile de realizare a proiectului:**

1. Titularul proiectului are obligaţia de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, APM Sălaj urmând a aplica în mod corespunzător, în aceasta situaţie prevederile art. 22 alin. (3) din HG nr. 445/2009 cu modificările ulterioare.
2. În cadrul organizării de şantier, după caz, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sănătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare.
3. Colectarea deşeurilor rezultate pe durata execuţiei lucrărilor şi depozitarea/valorificarea acestora cu respectarea prevederilor legislaţiei privind regimul deşeurilor.
4. Respectarea prevederilor actelor/avizelor emise de alte autorităţi pentru prezentul proiect.
5. Respectarea prevederilor Ord. 119/2014, privind nivelul de zgomot.
6. Interzicerea depozitării direct pe sol a deşeurilor sau a materialelor cu pericol de poluare.
7. Conform art. 49, alin. 3-4 din Ordinul MMP nr. 135 din 2010 *privind aprobarea Metodologiei de aplicare a evaluării impactului asupra mediului pentru proiecte publice şi private*: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."

La şedinţa CAT din data de 07.08.2017 au fost solicitate următoarele acte/avize:

1. - aviz AN Apele Române,
2. - punct de vedere Direcţia Cultură Sălaj,
3. - clasă calitate OSPA;

Prezentul act nu exonereză de răspundere titularul, proiectantul şi/sau constructorul în cazul producerii unor accidente în timpul execuţiei lucrărilor sau exploatării acestora

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

**dr. ing. Aurica GREC**

Şef Serviciu Avize, Acorduri, Autorizaţii,

ing. Gizella Balint

Întocmit,

cons. Ovidiu Spin